Na druhej strane dovoz EÚ z Kolumbie zaznamenal v rokoch 2012 (8,040 miliardy EUR) až 2014 (7,867 miliardy EUR) mierny pokles o 2 %. Je to najmä v dôsledku poklesu dovozu výrobkov, ktoré vstupujú do krajiny oslobodené od cla podľa DNV (pokles o 197 miliónov EUR), zatiaľ čo došlo k výraznému nárastu dovozu do EÚ výrobkov, ktoré sú podľa dohody úplne liberalizované (71 miliónov EUR). Treba však poznamenať, že pokles nastal v roku 2013, zatiaľ čo v roku 2014 (v porovnaní s rokom 2013) sa dovoz EÚ z Kolumbie zvýšil o 533 miliónov EUR alebo o 7 %. Ak by sme však mali preskúmať prvý rok uplatňovania dohody, t. j. od augusta 2013 do júla 2014, v porovnaní s rovnakým obdobím predtým, dovoz EÚ z Kolumbie sa v skutočnosti zvýšil o 10 %.

Dovoz Kolumbie z EÚ zaznamenal v rokoch 2012 až 2014 významný nárast, a to zo 4,870 miliardy EUR na 6,602 miliardy EUR (36 %). Treba však poznamenať, že najväčší nárast nastal v roku 2013 (23 %), pričom dohoda sa začala uplatňovať až v auguste 2013, preto sa nemôže usudzovať, že dohoda má za takýto nárast výlučnú zodpovednosť. To potvrdzuje aj skutočnosť, že najväčší nárast nastal pri výrobkoch, ktoré už vstupujú do krajiny oslobodené od cla podľa DNV (zvýšenie o 1,133 miliardy EUR alebo o 42 %). Napriek tomu bol dôležitý aj nárast kolumbijského dovozu výrobkov z EÚ, ktoré boli podľa dohody úplne liberalizované – 306 miliónov EUR alebo 43 %. Dovoz výrobkov čiastočne liberalizovaných na základe dohody sa zvýšil o 27 % a dovoz podľa preferenčných colných kvót o 71 % (hoci z veľmi nízkej hodnoty – 21 miliónov EUR). V dôsledku tohto pozitívneho vývoja vzrástol podiel EÚ na kolumbijskom dovoze z 11 % v roku 2012 na 14 % v roku 2014.

Počas prvých dvoch rokov platnosti dohody vyvážalo z Peru do EÚ 1 133 nových spoločností, 38 % z nich v poľnohospodárskom sektore. Väčšina nových vyvážajúcich spoločností sú MSP (97,4 %), ale noví veľkí vývozcovia (zvyšných 2,6 %, t. j. 30 spoločností) predstavujú 68 % celkovej hodnoty vývozu nových spoločností. V tom istom období sa uskutočnili vývozy z Peru do EÚ v rámci 370 nových colných položiek (10-miestne) v celkovej hodnote 60 miliónov USD (0,5 % celkového vývozu, z čoho polovica je surová ropa).

Pokiaľ ide o kategóriu výrobku, najväčší pokles dovozu Peru z EÚ možno pozorovať pri nerastných výrobkoch (25 %) a základných kovoch (25 %), hoci v absolútnom vyjadrení bol najväčší pokles zaznamenaný pri strojoch a mechanických zariadeniach (159 miliónov EUR alebo 9 %). To platí predovšetkým pre kapitolu 84 (jadrové reaktory, kotly, stroje a mechanické zariadenia; ich časti), kde dovoz z EÚ predstavuje štvrtinu celkového dovozu do Peru a bol zaznamenaný pokles vo výške 11 %. Na druhej strane najväčší nárast možno pozorovať pri umeleckých dielach (184 %), zvieratách a živočíšnych produktoch (47 %) a pripravených potravinách (46 %). V absolútnom vyjadrení predstavujú významné zvýšenie len potraviny a chemické výrobky (každá skupina výrobkov o 43 miliónov EUR). Pri chemických výrobkoch nastal najvýraznejší nárast pri farmaceutických výrobkoch (31 %).

Dovoz Peru z EÚ zaznamenal zníženie o 4 % v roku 2014 (3,716 miliardy EUR) v porovnaní s rokom 2012 (3,891 miliardy EUR). To je vo všeobecnosti v súlade so znížením celosvetového dovozu do Peru (3 %). K zníženiu došlo v zásade pri výrobkoch, ktoré do krajiny vstupujú oslobodené od cla podľa doložky najvyšších výhod (ďalej len „DNV“) (10 % zníženie), pričom dovoz výrobkov, ktoré boli podľa dohody úplne liberalizované, stúpol o 19 %, dovoz čiastočne liberalizovaných výrobkov o 15 % a výrobkov v rámci preferenčných colných kvót, aj keď z veľmi nízkej úrovne, o 86 %. Je zaujímavé, že dovoz výrobkov, ktoré nemajú výhody preferenčného zaobchádzania na základe dohody a ktoré preto podliehajú clu podľa DNV, z EÚ do Peru stúpol o 14 %, pričom celosvetový dovoz rovnakých výrobkov do Peru vzrástol len o 3 %.

V roku 2013 vývoz služieb z EÚ do Peru predstavoval sumu 1,215 miliardy EUR, v porovnaní s predchádzajúcim rokom klesol o 18 %. Zároveň dovoz služieb z Peru do EÚ predstavoval 839 miliónov EUR, čo predstavuje pokles o 4 % v porovnaní s rokom 2012. V roku 2013 bol objem PZI EÚ v Peru 7,678 miliardy EUR, zatiaľ čo objem PZI Peru v EÚ predstavoval 218 miliónov EUR.

Údaje o obchode so službami sa vytvárajú s výrazným oneskorením. V čase písania tejto správy sú k dispozícii len údaje za rok 2013, možno teda vykonať iba obmedzenú analýzu, pokiaľ sa vezme do úvahy, že dohoda s Peru sa uplatňuje od marca 2013 a s Kolumbiou od augusta 2013.

Ďalšou dôležitou črtou vývoja je skutočnosť, že od začiatku uplatňovania tejto dohody do konca roku 2014 existovalo 526 nových spoločností, ktorým sa podarilo realizovať vývoz z Kolumbie do EÚ, pričom328 z nich za menej než 10 000 USD a iba 8 z nich za viac než 1 milión USD, čo poukazuje na to, že pravdepodobne ide o malé podniky. V rovnakom období bol zaznamenaný vývoz v rámci 336 nových colných položiek z Kolumbie do EÚ, pričom išlo o rozmanité hlavné výrobky, ako je tuniak (4 615 647 USD počas sledovaného obdobia), samohybné strojové zariadenie (3 109 501 USD) a anízové likéry (1 691 638 USD).

Vzhľadom na to, že dovoz čerstvých banánov z Peru predstavoval iba 1,9 % celkového dovozu čerstvých banánov do EÚ, že dovoz čerstvých banánov z ostatných tradičných vyvážajúcich krajín zostal vo veľkej miere pod prahovými hodnotami stanovenými v rámci porovnateľných stabilizačných mechanizmov, že priemerná veľkoobchodná cena banánov nezaznamenala výraznejšie zmeny a neexistovali žiadne náznaky negatívneho vplyvu na stabilitu trhu EÚ, na výrobcov EÚ alebo na najvzdialenejšie regióny EÚ, Komisia dospela k záveru, že pozastavenie preferenčného cla na dovoz banánov s pôvodom v Peru nie je vhodné.

Kolumbia a Peru v nadväznosti na prezentáciu EÚ vyjadrili záujem dozvedieť sa viac o tom, ako EÚ posudzuje pracovné a environmentálne vplyvy obchodných dohôd – a toto bolo určené ako možná oblasť budúcej spolupráce. Podvýbor identifikoval široké spektrum tém spojených s prácou, v rámci ktorých by sa mohla vytvoriť spolupráca, ako sú osvedčené postupy v oblasti inšpekcie práce, trhu práce, mobilizácie neformálnej práce smerom k formálnej, prevencie a riešenia pracovných konfliktov, ako aj prevencie a odstraňovania detskej a nútenej práce. Pokiaľ ide o životné prostredie, bol vyjadrený záujem spoluprácu v oblasti obchodu a biodiverzity vrátane dohovoru CITES, obchodu s výrobkami lesného hospodárstva, chemickými látkami a nebezpečným odpadom, informačných systémov týkajúcich sa životného prostredia. Sociálna zodpovednosť podnikov bola tiež označená ako téma záujmu a EÚ zdôraznila svoju podporu úsilia OECD vzhľadom na túto otázku, a to najmä s ohľadom na odvetvia textilu a nerastov. Odsúhlasila sa práca medzi zasadnutiami s cieľom usporiadať témy vzhľadom na poradie ich vykonávania.

Podobne ako v prípade Peru, aj dovoz čerstvých banánov z Kolumbie v roku 2014 (1 086 096 ton) klesol v porovnaní s predchádzajúcim rokom, v tomto prípade o 6 % v porovnaní s objemom v roku 2013 (1 150 980 ton). Ako možno vidieť v grafe nižšie, Kolumbia zostala výrazne pod svojím spúšťacím objemom dovozu stanoveným dohodou (bolo dosiahnutých iba 64 % spúšťacieho objemu).

6. ZÁVER

Dva roky po nadobudnutí účinnosti dohody proces jej vykonávania pokračuje, dohoda funguje celkovo dobre a všetky strany sú spokojné. Napriek tomu je zložité ju v niektorých oblastiach hodnotiť, napr. preto, že údaje o obchode so službami a investičných tokoch ešte nie sú dostupné alebo sú dostupné len čiastočne. Spomalenie hospodárstva v Latinskej Amerike a pokles cien komodít na svetovom trhu takisto ovplyvnili obchodné toky medzi EÚ a Kolumbiou a Peru. Od roku 2012 dovoz EÚ z Peru aj vývoz do Peru celkovo vykazujú pokles hodnoty, a to v súlade so všeobecným trendom v obchode Peru. Podiel EÚ na kolumbijskom dovoze od roku 2012 do roku 2014 vzrástol, zatiaľ čo hodnota vývozu z Kolumbie do EÚ v roku 2014 vzrástla po poklese v rokoch 2012 a 2013.

Obchod s výrobkami liberalizovaný v súlade s dohodou naznačuje pozitívny vplyv jej vykonávania. Dovoz výrobkov liberalizovaných v súlade s dohodou do EÚ z Peru a Kolumbie sa zvýšil, v niektorých prípadoch veľmi výrazne. EÚ výrazne zvýšila svoj vývoz výrobkov do Kolumbie aj Peru, ktoré boli liberalizované podľa tejto dohody, a to buď úplne, čiastočne, alebo prostredníctvom preferenčných colných kvót. Z hľadiska diverzifikácie bol od roku 2012 u značného počtu nových colných položiek zaznamenaný dovoz.

Skutočnosť, že 526 kolumbijských a 1 133 peruánskych spoločností prvýkrát uskutočnilo vývoz do EÚ od nadobudnutia účinnosti dohody, je vítaným vývojom, o to viac, že mnohé z nich sú MSP. Rozvojové programy EÚ na podporu vykonávania dohody sú zamerané na ďalšie posilnenie tohto trendu.

Zatiaľ čo proces vykonávania prebieha dobre vo väčšine oblastí, niektoré oblasti sa musia urýchlene riešiť, napríklad vykonávanie povinností zo strany Peru v oblasti sanitárnych a fytosanitárnych opatrení a zdaňovania liehovín najmä v Kolumbii, ale aj v Peru. Plnenie záväzkov v oblasti prístupu na trh týkajúcich sa verejného obstarávania na nižšej ako strednej úrovni v Kolumbii tiež vyvoláva obavy.

Mechanizmy na vykonávanie kapitoly dohody o obchode a trvalo udržateľnom rozvoji, ktoré odrážajú prioritu EÚ, sú v súčasnosti zavedené s hmatateľným zapojením občianskej spoločnosti. Kolumbia zaznamenala pokrok v oblasti sociálneho dialógu a Peru zdôraznilo svoju stratégiu prevencie a odstraňovania detskej práce, ako aj formalizácie práce.